26. decembris

26. decembris pēc Gregora kalendāra ir gada 360. diena (361. garajā gadā). Līdz gada beigām 5 dienas.

Vārda dienas 
Dainuvīte, Gija, Megija

Notikumi 
 1481. gads — Vestbrukas kauja: Holandes karaspēks sakāva Ūtrehtas aizsargus.
 1620. gads:
 tika atklāti Eržēbetas Bātori noziegumi;
 pilgrimi izkāpa Jaunplimutas krastos, Masačūsetsā.
 1776. gads — Amerikas Savienoto Valstu Neatkarības karš: briti tika sakauti Trentonas kaujā.
 1790. gads — Franču revolūcija: Francijas karalis Luijs XVI deva piekrišanu garīdzniecības pilsoņu konstitūcijai.
 1793. gads — Geisbergas kauja: Francijas karaspēks sakāva Austrijas spēkus.
 1805. gads — Austrija un Francija parakstīja Presburgas miera līgumu.
 1825. gads (j.s., pēc v.s. ) — Dekabristu sacelšanās: neveiksmīgs mēģinājums gāzt Krievijas imperatoru Nikolaju I.
 1933. gads:
 patentēts FM diapazona radio
 Japānā dibināts autobūves uzņēmums Jidosha Seizo (tagad Nissan).
 1943. gads — Otrais pasaules karš: Barenca jūrā pie Nordkapa raga nogrima vācu līnijkuģis Scharnhorst.
 1974. gads — PSRS palaista orbitālā stacija Saļut-4.
 1982. gads — ASV žurnāls Time Magazine pirmo reizi nomināciju "Gada cilvēks" piešķīra nevis dzīvam cilvēkam, bet gan personālajam datoram.
 1991. gads — PSRS Augstākā Padome paziņoja par PSRS izformēšanu un Krievijas PFSR pārdēvēšanu par Krievijas Federāciju.
 2003. gads — 6,6 balles spēcīga zemestrīce izpostīja Irānas dienvidaustrumus; dzīvību zaudēja vairāk nekā 40 000 cilvēku.
 2004. gads — netālu no Sumatras, Indonēzijā, notika 9,0 balles stipra zemestrīce, kas izraisīja cunami, kurā dzīvību zaudēja vairāk nekā 200 000 cilvēku.

Dzimuši 
 1194. gads — Frīdrihs II (Friedrich II.), Svētās Romas imperators (miris 1250. gadā)
 1769. gads — Ernsts Morics Arnts (Ernst Moritz Arndt), vācu dzejnieks (miris 1860. gadā)
 1791. gads — Čārlzs Bebidžs (Charles Babbage), britu matemātiķis (miris 1871. gadā)
 1838. gads — Klemenss Vinklers (Clemens Winkler), vācu ķīmiķis (miris 1904. gadā)
 1876. gads — Arturs Alberings, Latvijas politiķis (miris 1934. gadā)
 1886. gads — Ģula Gembešs (Gyula Gömbös), ungāru politiķis (miris 1936. gadā)
 1888. gads — Rihards Bērziņš, literāts un pirmās Latvijas ziņu aģentūras dibinātājs (miris 1942. gadā)
 1891. gads — Henrijs Millers (Henry Miller), ASV rakstnieks (miris 1980. gadā)
 1893. gads — Mao Dzeduns (毛澤東), Ķīnas Tautas Republikas dibinātājs (miris 1976. gadā)
 1929. gads — Raimonds Karnītis, latviešu treneris un basketbolists (miris 1999. gadā)
 1932. gads — Gvido Zemrībo, Latvijas jurists un diplomāts (miris 2021. gadā)
 1939. gads — Fils Spektors (Phil Spector), ASV mūzikas producents (miris 2021. gadā)
 1949. gads — Žozē Ramušs-Orta (José Ramos-Horta), Austrumtimoras politiķis
 1953. gads — Tomass Hendriks Ilvess (Toomas Hendrik Ilves), Igaunijas prezidents
 1958. gads — Adrians Ņūvijs (Adrian Newey), britu inženieris
 1971. gads — Džēreds Leto (Jared Leto), ASV mūziķis un kinoaktieris
 1971. gads — Tatjana Soroko (Татьяна Сорокко,Tatiana Sorokko), krievu un ASV modele un žurnāliste

Miruši 
 418. gads — Zosims (Zosimus), Romas pāvests (dzimšanas gads nav zināms)
 1530. gads — Bāburs (ظهير الدين محمد بابر), Mogulu impērijas valdnieks (dzimis 1483. gadā)
 1624. gads — Simons Mariuss (Simon Marius, Simon Mayr), vācu astronoms (dzimis 1573. gadā)
 1890. gads — Heinrihs Šlīmanis (Heinrich Schliemann), vācu arheologs (dzimis 1822. gadā)
 1917. gads — Gastons Alibērs (Gaston Alibert), franču paukotājs (dzimis 1878. gadā)
 1972. gads — Harijs Trumens (Harry Truman), 33. ASV prezidents (dzimis 1884. gadā)
 1977. gads — Hauards Hokss (Howard Hawks), amerikāņu kinorežisors un scenārists (dzimis 1896. gadā)
 1985. gads — Daiana Fosija (Dian Fossey), ASV zooloģe (dzimusi 1932. gadā)
 1986. gads — Elza Lančestera (Elsa Lanchester), angļu aktrise (dzimusi 1902. gadā)
 1988. gads — Herlufs Bidstrups (Herluf Bidstrup), dāņu karikatūrists (dzimis 1912. gadā)
 1989. gads — Dags Hārvijs (Doug Harvey), Kanādas hokejists (dzimis 1924. gadā)
 2000. gads — Džeisons Robardss (Jason Robards), amerikāņu aktieris (dzimis 1922. gadā)
 2006. gads — Džeralds Fords (Gerald Ford), 38. ASV prezidents (dzimis 1913. gadā)
 2007. gads — Ištvāns Šāndorfi (Sándorfi István), ungāru gleznotājs (dzimis 1948. gadā)
 2021. gads:
 Karols Papulijs (Κάρολος Παπούλιας), Grieķijas prezidents (dzimis 1929. gadā)
 Dezmonds Tutu (Desmond Tutu), Dienvidāfrikas aktīvists un anglikāņu bīskaps (dzimis 1931. gadā)
 Edvards Osborns Vilsons (Edward Osborne Wilson), ASV biologs (dzimis 1929. gadā)

Svētku un piemiņas dienas 
 Otrie Ziemassvētki

Decembris